Sog‘liqni saqlash vazirligi O‘zbekistonda yana 15 kishida koronavirus aniqlangani haqida xabar berdi. «2020 yil 6 iyun soat 10:00 holatiga ko‘ra, O‘zbekistonda koronavirus infeksiyasi qayd etilganlar soni 4022 nafarni tashkil etmoqda. Yangi kasallanish holatlarining 4 nafari karantin markazidagi fuqarolar orasida, 3 nafari Toshkent viloyatida Rossiyadan chegara post orqali yurtimizga kirib kelgan xalqaro yuk tashuvchi avtomashina haydovchilarida, 5 nafari Navoiy viloyatida koronavirusga chalinganlar bilan muloqotda bo‘lib karantinga olingan fuqarolarda, 3 nafari esa Toshkent shahrida aholi orasida aniqlangan», deyiladi xabarda. 5 iyun kuni jami 68ta yangi holat qayd etildi, Toshkent, Navoiy, Samarqand va Andijonda jami 160 bemor tuzaldi va shu vaqtgacha tuzalib chiqqanlar soni 3247 nafarga yetdi. Hozirda shifoxonalarda 759 bemor davolanmoqda. Ulardan 10 nafari og‘ir, 3 nafari esa o‘ta og‘ir ahvolda.